Ludwig van Beethoven

Ludwig van Beethoven (16. talvikuudu 1770 Bonn – 26. kevätkuudu 1827 Wien) oli germuanielaine säveldäi. Beethoven rodihes vähäzel kuurnis, ga sih huolimattah häi ruadoi eloksen loppussah.

Beethovenan vahnembat oldih viinanjuojii. Hänen tuatto oppi luadie omassah poijas Mozartan jyttysty lapsigeniedy da käski häbel jo nellivuodizennu soittua joga päiviä čuasučotal. Siiričikulgijat nähtih poiguraškan pianon vieres, toiči itkemäs väzymykses.Brown, Pam. Ludwig van Beethoven. Helsinki, WSOY 1996, s. 7-8. ISBN 951-0-21223-7. Školas dorvarišat piettih Beethovenua rauhallizennu, no eristäytyjänny sego himottomannu opastuo. Sežo školan ulgopuolel häi oli ujo, pahoi hoijettu da ligahine. Lapsennu häi oli ozakas vai silloi, konzu hänet oli jätetty ičekseh, gul'aičemah libo kaččomah hänen vuiškalpäi lövvetyl teleskopal Siebengebirgie, kudai oli vuarujoukko Reinin toizel puolel.Matthews, Denis. Beethoven. Otava, Helsinki 1991, s. 16. ISBN 951-1-10797-6 Nuori Ludwig ozutteli julgizesti enzimäzen kerran jo seiččievuodizennu.Täs ozutukses tuatto väitti poiguah kahtu vuottu nuorembakse, ku Ludwigan nerokkus luadis suuremban vaikutuksen.Brown, Pam. Ludwig van Beethoven. Helsinki, WSOY 1996, s. 10. ISBN 951-0-21223-7 Beethoven sai iče tiediä dielos vaste 40-vuodizennu.Brown, Pam. Ludwig van Beethoven. Helsinki, WSOY 1996. ISBN 951-0-21223-7

Beethovenan mielialat vaihteltih ravieh da hänel oli depressiedy. Beethovenan kuurnizuole on ezitetty sellityksii. Myöhembi on tutkittu, ku hänen tukan lyijypidohus oli kai sada kerdua normualii korgiembi. Lyijyy käytettih Beethovenan aijannu - tiedämättäh sen haittuvaikutuksis - daže liečehis da viinan magevuttamizes. Beethoven sai lyijyy sežo hänen voimattomuksien hoijoin aijannu.Tutkimus: Beethoven sai lyijymyrkytyksen lääkäriltään 3.9.2007. Helsingin Sanomat. Viitattu 6.11.2007. Lyijyn tiijetäh aiheuttajan mielialoin vaihtelendua, vuottamattomii uravuskohtavuksii da kai kuurnizuttu.May, Robin. Beethoven. Tammi, Helsinki 1991, s. 23. ISBN 951-30-9768-4

Hänen ner'os huolimattah Beethoven ei nikonzu olluh yhtenjyttyine muuzikan lapsigenii kui Mozart, da säveldämine oli hänele jygiembiä. Häi kohendeli omiidah sävellyksii alallehBrown, Pam. Ludwig van Beethoven. Helsinki, WSOY 1996, s. 22. ISBN 951-0-21223-7 da tavan mugah turvautui uvven luadimizes vahnoih idejoih. Hänel oli tavannu säveldiä moni tevostu yhtelaigua, hyvin vaihtelijas sego segavas ruadoymbäristös. Ozin hänen kuurnizuontäh häi kehitteli tevokset omassah mieles valmehekse. Beethovenan ruadovauhti oli ravei, eigo häi enimyölleh välittänyh ni huogavundas ni omas hyvinvoindas.Brown, Pam. Ludwig van Beethoven. Helsinki, WSOY 1996. ISBN 951-0-21223-7

 Muuzikkunäyttehii 
 Pianosonuattu nro 8, c-molli (Pateettinen); 1. ja 2. ozainfo
 Sinfounii nro 5 (Ozansinfounii) 1. oza – Allegro con brio info
 Sinfounii nro 5; 2. oza – Andante con moto info
 Sinfounii nro 5; 3. oza – Allegro<small> info
 Sinfounii nro 5; 4. oza – Allegro info
 Sinfounii nro 9; 4. oza, ote (Oodi ilole) info

 Lähtehet 

B